
Informatīvais ziņojums
“Par Ministru kabineta sēdē doto uzdevumu atzīšanu 
par aktualitāti zaudējušiem”

Pamatojoties uz Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 218. punktu, lēmumu atzīt Ministru kabineta sēdē doto uzdevumu par aktualitāti zaudējušu un izbeigt tā kontroli pieņem Ministru kabinets. 
Ņemot vērā, ka Ministru kabineta sēdē dotie uzdevumi ir zaudējuši aktualitāti, Satiksmes ministrija, pamatojoties uz Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 218. punktu, lūdz izbeigt kontroli šādiem uzdevumiem:


	N.
p.k.
	VK uzdevuma numurs
	MK sēdes protokollēmuma datums, numurs
	MK sēdē dotais uzdevums
	Pamatojums MK sēdē dotā uzdevuma atzīšanai
par aktualitāti zaudējušu

	1.
	24-UZ-230
	MK 09.04.2024. sēdes protokollēmums (prot. Nr. 15, 70. §) 6. punkts
	SM līdz 31.03.2025. nodrošināt VAS “Latvijas Pasts” kapitāla un finansējuma piesaistes izvērtējumu atbilstoši aktuālajai uzņēmuma stratēģijai, lai aktualizētu sākotnējā publiskā piedāvājuma nepieciešamību un atbilstoši izvērtējuma secinājumiem sagatavot grozījumus normatīvajos aktos, lai atceltu ierobežojumus, kas liedz šobrīd VAS “Latvijas Pasts” mazākuma daļas kotēšanu biržā.
	Pašreizējā VAS “Latvijas Pasts” (LP) attīstības posmā šāda izvērtējuma veikšana balstītos uz nepietiekami nostiprinātiem pieņēmumiem, kā rezultātā tās secinājumu praktiskā izmantošana turpmāku lēmumu pieņemšanā būtu ierobežota: 
1)  nenoteiktība attiecībā uz UPP kvalitātes prasībām un ilgtermiņa regulējumu; 
2)  2026. gadā tiek uzsākta Baltijas attīstības iniciatīva, kas paredz izmaiņas uzņēmuma darbības modelī, ieņēmumu plūsmās un izmaksu struktūrā, šie biznesa virzieni šobrīd atrodas sākotnējā ieviešanas posmā, bet IPO izvērtējumam jābūt pamatotam un nepieciešama pierādāma un stabila rentabilitāte; 
3) LP nav paredzēts straujš investīciju palielinājums, kas radītu nepieciešamību pēc alternatīvu finansējuma avotu piesaistes, veicot obligāciju emisiju.
AS “Signet Bank” norādīja, ka nav paredzams, ka LP varētu samazināt savas procentu izmaksas, emitējot obligācijas, salīdzinājumā ar pašreizējiem finansējuma avotiem. IPO  īstenošanas novērtējumu lietderīgi veikt brīdī, kad UPP statuss un kvalitātes kritēriji ir skaidri un prognozējami, kā arī ir nodrošināta stabili pozitīva rentabilitāte neregulētajos biznesa segmentos vismaz divu gadu periodā.

	2.
	2018-UZD-354
	MK 06.02.2018. sēdes protokollēmuma (prot. Nr.7, 24. §) 2. punkts
	SM sagatavot un līdz 21.12.2018. iesniegt izskatīšanai MK noteikumu projektu, pamatojoties uz Transporta enerģijas likuma deleģējumu par prasību noteikšanu elektrotransportlīdzekļu uzlādes, dabasgāzes uzpildes un ūdeņraža uzpildes iekārtām un to uzstādīšanai, kā arī tehniskās specifikācijas krasta elektropadeves iekārtām.
	Saeima 27.11.2025. pieņēma Transporta enerģijas likumu jaunā redakcijā, kas stājās spēkā un kura 8. panta sestās daļas 1.punkts paredz jaunu deleģējumu MK noteikt prasības publiski pieejamiem uzlādes punktiem, publiski pieejamiem alternatīvās degvielas uzpildes punktiem, sašķidrinātās dabasgāzes uzpildes punktiem un krasta elektropadeves punktiem, to uzstādīšanas un ekspluatācijas prasības, kā arī krasta elektropadeves iekārtu tehniskās specifikācijas. 
Vienlaikus Transporta enerģijas likuma pārejas noteikumu 4.punkts noteic, ka MK līdz  31.12.2026. jāizdod minētie noteikumi, kā arī līdz to spēkā stāšanās dienai, bet ne ilgāk kā līdz 31.12.2026., piemērojami MK 06.02.2018. noteikumi Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām”.
Līdz ar to sākotnējais MK uzdevums ir aizstāts ar Transporta enerģijas likuma 8.panta sestās daļas 1. punktā un pārejas noteikumu 4. punktā noteikto deleģējumu un izpildes termiņu, un turpmākā noteikumu projekta izstrāde tiek nodrošināta atbilstoši Transporta enerģijas likuma prasībām (TAP kontroles ID 25-UZ-801).

	3.
	24-UZ-308
	MK 04.06.2024. sēdes protokollēmuma (prot. Nr. 23, 66.§) 9. punkts 
	SM aktualizēt un satiksmes ministram normatīvajos aktos noteiktā kārtībā līdz 30.12.2024. iesniegt izskatīšanai MK likumprojektu “Grozījumi Dzīvokļa īpašuma likumā”.
	Ņemot vērā jau šobrīd spēkā esošā Dzīvokļa īpašuma likuma 15.1 pirmajā daļā nostiprināto pārvaldnieka kompetenci – būt par dzīvokļu īpašnieku kopības likumisko pārstāvi attiecībās ar trešajām personām (gan jautājumos, kas skar dzīvojamās mājas pārvaldīšanu, gan jautājumos, kas skar dzīvokļu kā kopīpašnieku tiesības un pienākumus),  16. panta otrās daļas 5. punktu, kas noteic, ka vienīgi dzīvokļu īpašnieku kopība ir tiesīga pieņemt lēmumu par lietošanas tiesību aprobežojumu noteikšanu, ievērojot normatīvo aktu prasības, tai skaitā attiecībā uz ūdensapgādes, kanalizācijas, publisko elektronisko sakaru tīklu, siltumenerģijas, elektroenerģijas un gāzes apgādes iekārtu un ietaišu ierīkošanu, būvniecību vai pārvietošanu, 23. pantu, kas paredz Dzīvokļu īpašnieku kopības lēmuma atzīšanu ar tiesas spriedumu, kā arī ar likumprojekta 15. panta pirmās daļas 5. punkta (d) apakšpunktā, 21. panta pirmajā daļā precizēto pārvaldnieka pienākumu loku, uzskatāms, ka elektronisko sakaru komersantiem tiks nodrošināts tiesiskais pamats ierosināt attiecīgā kopības kompetencē esošā jautājuma (elektronisko sakaru jomā) izlemšanu lūgt organizēt dzīvojamās mājas pārvaldniekam.

	4.
	23-UZ-20
	MK 17.01.2023. sēdes protokollēmuma (prot. Nr.3, 56. §) 3. punkts
	SM līdz 01.11.2025. sagatavot informatīvo ziņojumu par Rail Baltica projekta īstenošanai nepieciešamo finansējumu iegūto nekustamo īpašumu apsaimniekošanas nodrošināšanai pēc 2025. gada.
	Rail Baltica projekta īstenošanai nepieciešamais finansējums iegūto nekustamo īpašumu apsaimniekošanai  tiek iekļauts EDzL budžetā. Līdz ar to jautājums nekustamo īpašumu apsaimniekošanas izdevumiem tiek risināts ikgadējā budžeta izstrādes / apstiprināšanas ietvarā un atsevišķi izdalīt šos izdevumus nav nepieciešams.

	5.
	24-UZ-778
	MK 10.12.2024. sēdes protokollēmuma (prot.  Nr. 52, 102. §) 2.6.apakšpunkts
	Lai nodrošinātu Latvijas nacionālo sociālekonomisko un drošības interešu ievērošanu, Latvijas starptautisko saistību izpildi un ierobežoto finansējumu, iespējami ātri panāktu Latvijas Rail Baltica posma funkcionalitāti vismaz minimālajā līmenī un sniegtu iespēju veikt pasažieru ātrgaitas un reģionālos pārvadājumus un kravu pārvadājumus, Rail Baltica projekta pirmajā kārtā konceptuāli atbalstīt piedāvāto Rail Baltica projekta ieviešanas scenāriju Latvijas teritorijā:
2.6. SM kopīgi ar FM un EM līdz 01.11.2025. izstrādāt un iesniegt izskatīšanai MK tehniski ekonomisko analīzi un privāto investīciju piesaistes risinājumu vienas starptautiskās stacijas integrēšanai Rail Baltica trasē 1. kārtā, izbūvējot 1435 mm dzelzceļa infrastruktūru, attiecībā uz šādiem Rail Baltica trases posmiem:
2.6.1. “Upeslejas - dzelzceļa stacija “Rīgas Centrālā stacija””;
2.6.2. “Misa - pasažieru stacija “Starptautiskā lidosta “Rīga””.
	Nav pieejams finansējums posmiem “Upeslejas - dzelzceļa stacija “Rīgas Centrālā stacija””, “Misa - pasažieru stacija “Starptautiskā lidosta “Rīga”” nav pieejams. Šobrīd finansējums ir pieejams tikai pamattrases izbūvei, līdz ar to MK uzdevumā minētie Rail Baltica trases posmi ir zaudējuši aktualitāti.

	6.
	24-UZ-514
	MK 23.07.2024. sēdes protokollēmuma (prot. Nr.30, 60. §) 9. punkts

	SM līdz 30.11.2024. iesniegt izskatīšanai MK informāciju par iespējamiem finanšu avotiem šī protokollēmuma 8. punktā noteiktajam.
	Saskaņā ar MK 26.05.2026. sēdes protokollēmuma (prot. Nr.29, 86. §) 3. punktu SM turpmāk reizi mēnesī jāsniedz izskatīšanai MK informatīvo ziņojumu par progresu Rail Baltica projekta īstenošanā.  Vienlaikus  Rail Baltica projekta īstenošanas likuma 1.2 panta septītajā daļā (stāsies spēkā 01.07.2026.) ietverts pienākums satiksmes ministram ne retāk kā divas reizes gadā informēt MK par Rail Baltica projekta īstenošanas progresu, turpmākajiem pasākumiem šā projekta īstenošanā un no tiem izrietošiem nozaru ministrijām MK uzticētiem uzdevumiem.

	7.
	24-UZ-356
	MK 11.06.2024. sēdes protokollēmuma (prot.   Nr.24,  78. §) 5. punkts 
	Lai izstrādātu  Rail Baltica projekta ilgtermiņa finansēšanas plānu, AiM iesniegt SM visu nepieciešamo informāciju attiecībā uz projekta militārās mobilitātes prasību nodrošināšanu, un SM (EDZL) sadarbībā ar RB Rail AS un FM sagatavot finansēšanas plānu, kas paredz priekšlikumus projektam nepieciešamā finansējuma nodrošināšanai no dažādiem finansējuma avotiem (ārvalstu finanšu palīdzība, publiskā un privātā partnerība u. c.) un ietver individuālus finanšu un investīciju risinājumus projekta īstenošanai, lai neradītu negatīvu ietekmi uz vispārējās valdības budžeta deficītu, un satiksmes ministram līdz 30.09.2024. iesniegt plānu izskatīšanai MK.  
	MK 17.02.2026. sēdē (prot. Nr.7, 37. §) ir pieņemts zināšanai informatīvais ziņojums “Par 2021.-2027.gada plānošanas perioda finansējumu Rail Baltica pamattrases uzbēruma būvdarbiem Latvijā” (26-TA-83).



	8.
	24-UZ-354
	MK sēdes 11.06.2024. protokollēmums (prot. Nr. 24, 78. §) 2.4. apakšpunkts

	Attiecībā uz Rail Baltica projekta pirmās kārtas ieviešanas tvērumu līdz 2030. gadam:
2.4. SM sagatavot un satiksmes ministram līdz 01.07.2024. iesniegt izskatīšanai MK juridisku izvērtējumu par to, kā prasība aptvert dzelzceļa trases transporta infrastruktūru Rīgas valstspilsētā ir nostiprināta gan sākotnējos projekta starptautiskajos nolīgumos, gan ES regulējumā.
	MK 10.12.2024. sēdē (prot. Nr.52, 102.§) pieņemts informatīvais ziņojums “Par Rail Baltica projekta ieviešanas scenāriju Latvijas teritorijā” (24-TA-2704). Līdz ar to MK jau ir noteicis Rail Baltica pārrobežu savienojuma izveidi no Lietuvas/Latvijas robežas līdz Latvijas/Igaunijas robežai (Lietuvas/Latvijas robeža - Misa - Upeslejas - Vangaži - Latvijas/Igaunijas robeža). Ņemot vērā, ka Ministru kabinets atbalstīja tikai Rail Baltica trases starpvalstu savienojumu, gatavot izvērtējumu par dzelzceļa trases transporta infrastruktūru Rīgas valstspilsētā nav lietderīgi.

	9.
	24-UZ-353
	MK sēdes 11.06.2024. protokollēmums (prot. Nr. 24, 78. §) 2.3. apakšpunkts
	Attiecībā uz Rail Baltica projekta pirmās kārtas ieviešanas tvērumu līdz 2030. gadam:
2.3. SM (EDZL) sadarbībā ar RB Rail AS izvērtēt visas iespējamās alternatīvas un sagatavot priekšlikumus Rīgas valstspilsētas savienošanai ar dzelzceļa trasi gan no dienvidu, gan ziemeļu puses, tai skaitā nodrošinot pilnvērtīgu kravu plūsmu caur Rīgu, un satiksmes ministram līdz 01.07.2024. iesniegt tos izskatīšanai MK. KEM un VARAM savas kompetences ietvaros sniegt atbalstu SM alternatīvu izvērtējumā.
	MK 10.12.2024. sēdē (prot. Nr.52, 102.§) pieņemts zināšanai informatīvais ziņojums “Par Rail Baltica projekta ieviešanas scenāriju Latvijas teritorijā” (24-TA-2704). Līdz ar to MK jau ir noteicis Rail Baltica pārrobežu savienojuma izveidi no Lietuvas/Latvijas robežas līdz Latvijas/Igaunijas robežai (Lietuvas/Latvijas robeža - Misa - Upeslejas - Vangaži - Latvijas/Igaunijas robeža).


	10.
	22-UZ-455
	MK 19.04.2022. sēdes protokollēmums (prot. Nr.22., 16.§) 3. punkts 
	Satiksmes ministram iesniegt izskatīšanai MK Rail Baltica infrastruktūras pārvaldības nodrošināšanai nepieciešamos normatīvo aktu projektus atbilstoši Rail Baltica dzelzceļa infrastruktūras izveides, ekspluatācijas un uzturēšanas apsvērumiem.
	MK 10.06.2025. sēde (prot. Nr.23, 51.§) tika izskatīts SM sagatavotais informatīvais ziņojums “Par dzelzceļa nozares kapitālsabiedrību integrāciju” (25-TA-189). Atbilstoši protokollēmuma 2.1.apakšpunktam SM sadarbībā ar VAS “Latvijas dzelzceļš” organizēt Rail Baltica projekta Latvijā ieviešanas visaptverošu un padziļinātu projekta vadības, finanšu, ekonomisko, tehnoloģisko un juridisko izvērtējumu, kurā ietvert rekomendācijas turpmākai projekta īstenošanai.  Šobrīd tiek veikta Alvarez & Marsal izpēte, pēc kuras rezultāti saņemšanas tiks informēts MK un lemts par tālākajām nepieciešamajām rīcībām atbilstoši minētā protokollēmuma 2.2.apakšpunktam. Protokollēmuma 3.punktā SM ir dots uzdevums pēc MK lēmuma pieņemšanas par EDZL kapitāldaļu ieguldīšanu VAS “”Latvijas dzelzceļš” pamatkapitālā sagatavot un noteiktā kārtībā iesniegt izskatīšanai MK likumprojektu “Grozījumi Dzelzceļa likumā”, kurā noteikt, ka VAS “Latvijas dzelzceļš” veic Rail Baltica publiskās lietošanas dzelzceļa infrastruktūras pārvaldītāja funkcijas.

	11.
	26-UZ-172
	MK 24.03.2026. sēdes protokollēmuma (prot. Nr.16, 55. §) 9. punkts
	SM sadarbībā ar EM līdz 14.04.2026. informēt MK par naftas cenu pieauguma ietekmi uz transporta nozari un iespējamiem ietekmes mazināšanas risinājumiem. 
	SM sagatavotais un MK iesniegtais informatīvais ziņojums “Par Tuvo Austrumu konflikta ietekmi uz satiksmes nozari Latvijā” (26-TA-816) ietvēra risinājumus, kas nav budžetam neitrāli un koalīcijā tika nolemts nevirzīt IZ izskatīšanai MK, kā arī pamatojoties uz MP 04.05.2026. rezolūciju Nr. 2026-1.1.1./23-23 visām ministrijām ar aicinājumu vērst kapitālsabiedrību uzmanību, ka publiskajam pasūtītājam jau šobrīd ir tiesības atbilstoši IUB vadlīnijām, pārskatīt iepirkumu līgumus, saistībā ar Tuvo Austrumu konflikta ietekmi un sadārdzinājumu, katru konkrēto gadījumu izvērtējot individuāli un pieņemot situācijas apstākļiem atbilstošāko lēmumu, IZ virzība uz MK sēdi ir zaudējusi savu aktualitāti.

	12.
	2019-UZD-980
	MK 04.06.2019. sēdes protokollēmuma (prot. Nr.27, 28.§) 2. punkts
	SM (ATD) pirms atklāta konkursa par tiesībām sniegt sabiedriskā transporta pakalpojumus reģionālās nozīmes maršrutos ar autobusiem rezultātu apstiprināšanas atkārtoti informēt Ministru kabinetu par finansiālo ietekmi uz valsts budžeta izdevumiem 2021.-2030.gadā.
	Jautājuma izskatīšana MK nav lietderīga, jo jau ir pieņemti attiecīgi lēmumi un nodrošināta sabiedriskā transporta pakalpojumu sniegšana reģionālajos maršrutos.

	13.
	23-UZ-209
	MK 18.04.2023. sēdes protokollēmuma (prot. Nr.20, 26. §) 3. punkts
	SM - valsts kapitāla daļu turētājai ATD izvērtēt, vai ATD valde rīkojusies kā atbildīgs un rūpīgs saimnieks informatīvā ziņojuma par reģionālās nozīmes sabiedriskā transporta pakalpojumu attīstību 2021.–2030. gadam sagatavošanas procesā un ar to saistītā atklātā konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam” organizēšanā un līgumu slēgšanā, un satiksmes ministram izvērtējuma rezultātus divu mēnešu laikā iesniegt izskatīšanai MK.
	Sabiedriskā transporta organizēšanas modelis ir ieviests un darbojas praksē. Ir noslēgti ilgtermiņa līgumi un nodrošināta pakalpojumu sniegšana reģionālajos maršrutos līdz 2030.gadam, līdz ar to uzdevuma mērķis ir sasniegts. Lai arī IZ (23-TA-1529) tika sagatavots un iesniegts, tā izskatīšana šobrīd vairs nav lietderīga, jo līgumi jau tiek īstenoti un sabiedriskā transporta pakalpojumu nodrošināšana notiek apstiprinātajā apjomā.

	14.
	23-UZ-537
	MK 24.10.2023. sēdes protokollēmums (prot. Nr.53, 52. §) 6. punkts
	SM līdz 01.06.2024. izstrādāt un iesniegt izskatīšanai MK informatīvo ziņojumu par sabiedriskā transporta pakalpojumu sniegšanas modeļa pilnveidi.
	Jautājuma izskatīšana MK nav lietderīga, jo kopš uzdevuma izvirzīšanas ir pagājis būtisks laika periods un faktiskā situācija ir mainījusies. Maršrutu tīkls 2025. un 2026. gadam jau ir apstiprināts un sabiedriskā transporta pakalpojumu nodrošināšana notiek atbilstoši pieņemtajiem lēmumiem, līdz ar to jautājuma skatīšana Ministru kabinetā neradītu praktisku pievienoto vērtību.

	15.
	24-UZ-556
	MK 30.08.2024. ārkārtas sēdes protokollēmuma (prot. Nr. 34, 2. §) 8. punkts
	SM noteiktā kārtībā sagatavot un iesniegt izskatīšanai MK grozījumus MK 26.10.2022. rīkojumā Nr.763 “Par Satiksmes ministrijas ilgtermiņa saistībām jauno elektrovilcienu projekta īstenošanai”.
	MK rīkojuma projekts “Grozījumi Ministru kabineta 2022. gada 26. oktobra rīkojumā Nr. 763 “Par Satiksmes ministrijas ilgtermiņa saistībām jauno elektrovilcienu projekta īstenošanai”” tika izstrādāts, lai precizētu elektrovilcienu projekta īstenošanas izmaksu sadalījumu un finansējuma avotus atbilstoši laika grafikam efektīvāka un lietderīgāka rezultāta sasniegšanai. Ņemot vērā, ka projektā tika paredzēts finansējuma sadalījums vilcienu remonta centra izbūvei (depo) un finansējums depo būvniecībai, projekts netika atbalstīts no FM puses. Tiks vērtēti citi risinājumi finansējuma piesaistei depo būvniecībai.

	16.
	24-UZ-558  
	MK 30.06.2024. ārkārtas sēdes protokollēmuma (prot. Nr. 34, 3. §) 8. punkts
	SM sagatavot iziešanas stratēģijas plānu no valsts atbalsta lietām SA.56943 un SA.63604 un iesniegt to apstiprināšanai MK. 
	MK 17.06.2025. sēdes protokollēmuma (prot Nr. 24, 80.§) 4. punkts – pieņemt zināšanai SM sagatavoto informāciju par AS “Air Baltic Corporation” iziešanu no valsts atbalsta lietām SA.56943 un SA.63604. SM ar 04.07.2025. vēstuli Nr.  02-03-IP/237 detalizēti informēja VK par MK uzdevuma izpildi. Iepazīstoties ar MK 02.12.2014. noteikumiem Nr.737 “Attīstības plānošanas dokumentu izstrādes un ietekmes izvērtēšanas noteikumi” un  Attīstības plānošanas sistēmas likumu, secinām, ka iziešanas stratēģijas plāns no valsts atbalsta lietām SA.56943 un SA.63604 neatbilst attīstības plānošanas dokumentu definīcijai un mērķim, un, SM formulējot MK uzdevumu, izmantojot vārdu “plāns”, nebija paredzēts, ka nepieciešams iesniegt attīstības plānošanas dokumentu. Ņemot vērā minēto, kā arī to, ka IZ “Par aktuālo situāciju” (25-TA-1271) satur visu nepieciešamo informāciju par AS “Air Baltic Corporation” iziešanas stratēģijas plānu no valsts atbalsta lietām, SM lūdz atzīt MK uzdevumu par aktualitāti zaudējušu.

